
TECHNINIŲ EISMO REGULIAVIMO PRIEMONIŲ PRIEŽIŪROS IR ĮRENGIMO PASLAUGŲ PIRKIMO TECHNINĖ UŽDUOTIS


I SKYRIUS
BENDROSIOS NUOSTATOS

1. Visagino savivaldybės administracija (toliau – Perkančioji organizacija) perka techninių eismo reguliavimo priemonių priežiūros ir įrengimo paslaugas.
2. Šio pirkimo tikslas – sudaryti pirkimo sutartį, leidžiančią įsigyti Perkančiajai organizacijai reikalingas paslaugas racionaliai naudojant tam skirtas lėšas.
3. Perkančiosios organizacijos kontaktinis asmuo – Igor Rukosuev, Visagino  savivaldybės administracijos Aplinkos tvarkymo skyriaus vyriausiasis meistras, tel. 0 687 50968.

II SKYRIUS
PIRKIMO OBJEKTAS

4. Pirkimo objektas – Visagino savivaldybės teritorijos techninių eismo reguliavimo priemonių priežiūros ir įrengimo paslaugos.
5. Perkamų paslaugų preliminarios apimtys ir aprašymas:
5.1. [bookmark: _Hlk198124150]Kelio ženklo demontavimas – 40 vnt. (per 12 mėn.);
5.2. [bookmark: _Hlk198643412]Kelio ženklo stovo demontavimas – 40 vnt. (per 12 mėn.);
5.3. Kelio ženklo stovo su ženklu (ženklais) perkėlimas į kitą vietą – 20 vnt. (per 12 mėn.);
5.4. Kelio ženklo perkėlimas į kitą vietą – 20 vnt. (per 12 mėn.);
5.5. [bookmark: _Hlk202181665]Kelio ženklo montavimas ant stovo (ženklu pasirūpina tiekėjas) – 50 vnt. (per 12 mėn.);
5.6. Kelio ženklo stovo įrengimas (stovu pasirūpina tiekėjas) – 50 vnt. (per 12 mėn.);
5.7. Kelio ženklo stovo (diametras 76 mm) (stovu pasirūpina tiekėjas),  pakeitimas saugos salelėje. Į kainą turi būti įskaičiuoti esamos salelės dalies demontavimo ir atstatymo darbai – 15 vnt. (per 12 mėn.)
5.8. Kelio ženklų priežiūra (per 1 mėn.):
5.8.1 Kelio ženklų su stovais – ne mažiau 1100 vnt. (per 1 mėn.);
5.8.2 Kelio ženklų be stovų – ne mažiau 550 vnt. (per 1 mėn.)
5.9. Dažymas:
5.9.1 Geltonos linijos dažymas dažais – 60 m2 (per 12 mėn.);
5.9.2 Rodyklių elementų ir linijų dažymas dažais – 50 m2 (per 12 mėn.).
5.10. Sferinio kelio veidrodžio su stogeliu viršuje įrengimas (veidrodžio diametras  600 mm) ant naujo stovo – 3 vnt. (per 12 mėn.)
6. Paslaugų apimtys yra preliminarios ir gali keistis (didėti arba mažėti) atsižvelgiant į naujų kelio ženklų įrengimą ar esamų, nebereikalingų, panaikinimą. 
7. Į techninių eismo reguliavimo priemonių priežiūros paslaugas įeina:
7.1. Dulkės, purvas, naftos produktų likučiai nuo kelio ženklų ir jų stovų turi būti nuvalyti pirmą kartą iki – birželio 15 d., antrą kartą - iki spalio 1 d.
7.2. Sulaužyti arba pavogti kelio ženklai arba jų stovai turi būti pakeisti: įspėjamieji, draudžiamieji, pirmumo ženklai arba jų stovai – per 1 darbo dieną; kiti kelio ženklai arba jų stovai – per 3 darbo dienas) nuo Perkančiosios organizacijos pateikto užsakymo. 
7.3. Šviesą atspindinčių kelio ženklų užrašuose pažeistos plėvelės neturi būti daugiau kaip 10 % viso plėvelės ploto, atsiradę didesni šviesą atspindinčios plėvelės pažeidimai turi būti ištaisomi arba kelio ženklai pakeičiami.
7.4. Esamų kelio ženklų tvirtinimo nuokrypiai nuo standartinių dydžių neturi būti didesni kaip: tvirtinimo aukštis ± 5 cm., apatinės briaunos horizontalumas – 1,5 cm/1 m.
7.5. Dažytų atramų paviršių pažeidimų neturi būti daugiau kaip 15 % viso paviršiaus ploto. Paviršiuose neturi būti įlenkimų ar rūdžių pažeistų plotų, o pastebėjus šiuos pažeidimus, juos pašalinti.
7.6. Atramos neturi būti pakrypusios daugiau nei 3 cm/1m, daugiau pakrypusios atramos turi būti pataisomos per 15 dienų nuo Perkančiosios organizacijos pateikto užsakymo.
7.7. Pavogtų ar sulaužytų kelio ženklų ar atramų atstatymas bus apmokamas atskirai. 
7.8. Kelio ženklų ir kitų eismo saugumo gerinimo priemonių techninė priežiūra tai nuolatiniai kelio elementų priežiūros darbai, užtikrinantys saugų eismą ir reikiamą kelio bei jo statinių tarnavimo laiką. Techninei priežiūrai priskiriama mažos apimties kelio elementų taisymo darbai bei nuolatinė priežiūra vasarą ir žiemą (nusukto ženklo atstatymas į pradinę padėtį, nulenkto ženklo stovo atstatymas į pradinę padėtį, purvo nuvalymas nuo ženklų ir atramų, šviesos atspindinčios plėvelės pažeidimų taisymas).
8. Naujas kelio ženklas turi būti įrengtas nustatytoje vietoje per 10 darbo dienų nuo Perkančiosios organizacijos pateikto užsakymo.
9. Tiekėjas privalo mėnesio pabaigoje pateikti naujai sumontuotų kelio ženklų schemas su gatvių pavadinimais, ženklinimo ir kitų darbų nuotraukas, taip pat atliktų darbų sąrašą su tikslais kiekiais ir vietomis – pagal su Perkančiąja organizacija suderintą formą.
10.  Kelio ženklai turi būti įrengiami vadovaujantis Kelio ženklų įrengimo ir vertikaliojo ženklinimo taisyklėmis, patvirtintomis Lietuvos Respublikos susisiekimo ministro 2012 m. sausio 31 d. įsakymu Nr. 3-83, Automobilių kelių vertikaliųjų kelio ženklų įrengimo taisyklėmis ĮT VŽ 14, patvirtintomis Lietuvos automobilių kelių direkcijos prie Susisiekimo ministerijos direktoriaus 2014 m. kovo 7 d.  įsakymu Nr. V-81, Automobilių kelių vertikaliųjų kelio ženklų techninių reikalavimų aprašu TRA VŽ 12, patvirtintomis Lietuvos automobilių kelių direkcijos prie Susisiekimo ministerijos direktoriaus 2012 m. kovo 5 d. įsakymu Nr. V-52. Kelio ženklų atramos turi būti įrengiamos vadovaujantis Kelio ženklų atramų parinkimo, projektavimo ir įrengimo taisyklėmis PĮT KŽA 08, patvirtintomis Lietuvos automobilių kelių direkcijos prie Susisiekimo ministerijos direktoriaus 2008 m. rugsėjo 29 d. įsakymu Nr. V-298.
11. Kelio ženklo demontavimo paslauga teikiama pagal poreikį ir apima visus su kelio ženklo demontavimu susijusius darbus.
12. Kelio ženklo stovo demontavimo paslauga teikiama pagal poreikį ir apima kelio ženklo stovo demontavimo darbus bei šaligatvio ar kelkraščio dangos išardymą ir atstatymą. 
13. Kelio ženklo montavimo ant stovo paslauga teikiama pagal poreikį. Šią paslaugą sudaro ir į kainą turi būti įskaičiuoti, kelio ženklo montavimo darbai, kelio ženklo ir jo tvirtinimo detalių kaina (be stovo kainos).
14. Kelio ženklo stovo įrengimo paslauga teikiama pagal poreikį ir apima kelio ženklo stovo įrengimo darbus iš cinkuoto, ne mažesnio nei 60 mm diametro apvalaus vamzdžio, šaligatvio ar kelkraščio dangos išardymą ir atstatymą, taip pat kelio ženklo stovo kainą.
15. Kiti darbai, numatyti pirkimo objekte yra aprašyti ir atliekami pagal šią techninę užduotį ir teisės aktus. Atkreipiame dėmesį, kad kelio ženklų stovai salelėse montuojami ant specialių cinkuotų atramų, kurių diametras 76 mm su plokštelėmis. Kelio ženklų stovai ankeruojami į dangą ne mažiau nei keturiuose taškuose. Išrenkant saugumo saleles ir po stovo pastatymo, salelės elementai turi būti atstatomi. Už salelės dalies demontavimą ir atstatymą atsakingas tiekėjas, kuris šias išlaidas turi įsivertinti pasiūlymo įkainiuose. Taip pat kelio veidrodžio įrengimas apima stovo ne mažesnio diametro kaip 60 mm bei sferinio veidrodžio medžiagą ir montavimo darbus. 
16. Kelio ženklų stovui  turi būti naudojamos cinkuotos medžiagos. Varžtai, poveržlės ir veržlės, naudojamos pritvirtinti ženklo skydą, turi būti pagamintos iš cinkuoto metalo. Stovo vamzdinėse konstrukcijose, vamzdžio viršus turi būti sandarus, kad į jo vidų nepatektų drėgmė. Visi gaminiai turi turėti eksploatacinių savybių deklaracijas ir turi būti suderinti su Perkančiąja organizacija. 
17. Reikalavimai darbų vykdymo zonoje:
    - darbų zonoje užtikrinti saugias darbo sąlygas;
    - kelio ženklų ir kitų eismo saugumo gerinimo priemonių montavimo metu užtikrinti antžeminių ir požeminių komunikacijų bei gatvių dangos saugą objekto ribose, pažeidus jas - atstatyti savo lėšomis;
    - dirbdamas objekte tiekėjas atsako už eismo saugumą objekto ribose, ir atlikęs užduotyje numatytus darbus išsiveža statybines šiukšles.
18. Paslaugų sutarties trukmė – 24 mėnesiai nuo sutarties pasirašymo dienos. Paslaugų teikimo terminas gali būti pratęsiamas vieną kartą 12 mėnesių. Paslaugų teikimo trukmė kartu su galimais pratęsimais ne ilgesnė kaip 36 mėnesiai.

